pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.สุชาติ ส่ง ‘ที่ปรึกษา’ เปิดประชุมเชิงปฏิบัติการ มุ่งพัฒนาทักษะไอทีแก่ผู้ด้อยโอกาสในสังคม พัฒนาอาชีพสู่สังคมดิจิทัล
วันอังคารที่ 7 กุมภาพันธ์ 2566
07/02/2566
รมว.สุชาติ ส่ง ‘ที่ปรึกษา’ เปิดประชุมเชิงปฏิบัติการ มุ่งพัฒนาทักษะไอทีแก่ผู้ด้อยโอกาสในสังคม พัฒนาอาชีพสู่สังคมดิจิทัล
รมว.สุชาติ ส่ง ‘ที่ปรึกษา’ เปิดประชุมเชิงปฏิบัติการ มุ่งพัฒนาทักษะไอทีแก่ผู้ด้อยโอกาสในสังคม พัฒนาอาชีพสู่สังคมดิจิทัล
วันที่7กุมภาพันธ์2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดโครงการประชุมเชิงปฏิบัติการทบทวนแนวทางและสรุปผลการดําเนินงานงวดที่1เพื่อปรับปรุงการดําเนินงานโครงการความร่วมมือการพัฒนาทักษะสร้างความรู้ด้านเทคโนโลยีสารสนเทศกับการพัฒนาอาชีพสู่สังคมดิจิทัลสําหรับกลุ่มผู้ด้อยโอกาสในสังคมโดยมีนางสาวไพลินจินดามณีพรรองอธิบดีกรมพัฒนาฝีมือแรงงานพร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีและผู้เข้าร่วมประชุมให้การต้อนรับณโรงแรมลองบีชชะอําตําบลชะอําอําเภอชะอําจังหวัดเพชรบุรี
นางธิวัลรัตน์กล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีนโยบายสําคัญที่ต้องการให้ประชาชนเข้าถึงเทคโนโลยีและสามารถใช้เทคโนโลยีในการสร้างมูลค่าให้กับตนเองและครอบครัวได้ในส่วนของกระทรวงแรงงานโดยท่านสุชาติชมกลิ่นรัฐมนตรีว่าการกระทรวงแรงงานได้มอบนโยบายในการส่งเสริมพัฒนาทักษะแรงงานสร้างโอกาสและการพัฒนาศักยภาพกําลังแรงงานทุกช่วงวัยโดยเฉพาะผู้ที่อาศัยอยู่ในพื้นที่ห่างไกลผู้มีรายได้น้อยคนพิการเยาวชนผู้สูงอายุและผู้ด้อยโอกาสในสังคมให้มีทักษะความรู้และใช้ประโยชน์จากเทคโนโลยีสารสนเทศในการประกอบอาชีพสร้างรายได้ให้กับตนเองและครอบครัวสามารถเข้าถึงบริการของรัฐได้
นางธิวัลรัตน์กล่าวต่อว่ากระทรวงแรงงานโดยกรมพัฒนาฝีมือแรงงานร่วมกับสํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ(กสทช.)ได้ทําบันทึกข้อตกลงความร่วมมือโครงการความร่วมมือการพัฒนาทักษะสร้างความรู้ด้านเทคโนโลยีสารสนเทศกับการพัฒนาอาชีพสู่สังคมดิจิทัลสําหรับกลุ่มผู้ด้อยโอกาสในสังคมเพื่อพัฒนาศักยภาพกําลังแรงงานทุกช่วงวัยโดยเฉพาะผู้ที่อาศัยอยู่ในพื้นที่ห่างไกลผู้มีรายได้น้อยคนพิการเยาวชนผู้สูงอายุและผู้ด้อยโอกาสในสังคมให้มีทักษะความรู้และใช้ประโยชน์จากเทคโนโลยีสารสนเทศสร้างโอกาสในการเพิ่มรายได้อันจะนําไปสู่การยกระดับคุณภาพชีวิตที่ดีให้แก่ประชาชนและลดความเหลื่อมล้ํา
“การประชุมเชิงปฏิบัติการในครั้งนี้มีวัตถุประสงค์เพื่อให้เจ้าหน้าที่ที่รับผิดชอบโครงการในแต่ละจังหวัดได้มาทบทวนแนวทางการดําเนินงานวิเคราะห์ปัญหาอุปสรรคและปรับปรุงในการดําเนินโครงการให้มีประสิทธิภาพมากยิ่งขึ้นซึ่งเป็นไปตามบันทึกข้อตกลงความร่วมมือระหว่างกรมพัฒนาฝีมือแรงงานและสํานักงานกสทช.ที่สําคัญประชาชนผู้ด้อยโอกาสในสังคมจะได้เข้าถึงสวัสดิการจากภาครัฐอย่างเท่าเทียมอันจะนําไปสู่ความเสมอภาคในสังคมสามารถสร้างรายได้ลดรายจ่ายให้กับตนเองและครอบครัวได้อย่างมีประสิทธิภาพต่อไป”นางธิวัลรัตน์กล่าวทิ้งท้าย
+++++++++++++++++++
กองเผยแพร่และประชาสัมพันธ์
7 กุมภาพันธ์2566
รัฐบาลไทย-ข่าวทำเนียบรัฐบาล-กรมเจ้าท่ารายงานความคืบหน้าการดำเนินงานกรณีเรือนำเที่ยวในตลาดน้ำดำเนินสะดวก เรียกเก็บค่าโดยสารในอัตราสูงกว่าปกติ
วันอังคารที่ 7 กุมภาพันธ์ 2566
กรมเจ้าท่ารายงานความคืบหน้าการดําเนินงานกรณีเรือนําเที่ยวในตลาดน้ําดําเนินสะดวก เรียกเก็บค่าโดยสารในอัตราสูงกว่าปกติ
...
กรมเจ้าท่ารายงานความคืบหน้าการดําเนินงานกรณีเรือนําเที่ยวในตลาดน้ําดําเนินสะดวก เรียกเก็บค่าโดยสารในอัตราสูงกว่าปกติ
จากนโยบายของรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม มอบหมายให้กรมเจ้าท่า (จท.) กํากับ ดูแล อํานวยความสะดวก และความปลอดภัยให้กับประชาชนและนักท่องเที่ยวในการเดินทางทางน้ําทั้งในส่วนกลางและส่วนภูมิภาค เพื่อรองรับการเปิดประเทศในภาคการท่องเที่ยว
นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมเจ้าท่า เปิดเผยว่า ได้มอบหมายให้ นายวิเชียร เปมานุกรรักษ์ รองอธิบดีกรมเจ้าท่า ด้านปฏิบัติการ สั่งการสํานักงานเจ้าท่าภูมิภาคสาขานครปฐม ลงพื้นที่ตรวจสอบกรณีมีผู้โพสต์ทวิตเตอร์ เรื่อง เรือนําเที่ยวในตลาดน้ําดําเนินสะดวก จังหวัดราชบุรี เรียกเก็บค่าโดยสารในอัตราสูงกว่าปกติ (5,000 บาท) ซึ่งจากการตรวจสอบเจ้าของท่าเรือแฟมิลี่ ผู้ให้บริการเรือนําเที่ยวในตลาดน้ําดําเนินสะดวกได้ให้ข้อมูลว่า ก่อนที่จะลงเรือได้ตกลงราคากับนักท่องเที่ยวเรียบร้อยแล้วในอัตรา 5,000 บาท (ต่อการเดินทางท่องเที่ยว 3 ชั่วโมง) ซึ่งเป็นไปตามอัตราค่าโดยสารตามประกาศจังหวัดราชบุรีที่กําหนดไว้สูงสุดที่ 3,000 บาท (ต่อการเดินทางท่องเที่ยว 2 ชั่วโมง)
ทั้งนี้ สํานักงานเจ้าท่าภูมิภาคสาขานครปฐมได้ตรวจสอบสภาพเรือและนายท้ายเรือที่ให้บริการในวันดังกล่าวพบว่า เรือมีสภาพแข็งแรง ปลอดภัย ใบอนุญาตใช้เรือและใบประกาศนียบัตรครบถ้วน ไม่ขาดอายุ ซึ่ง จท. จะประชุมร่วมกับสํานักงานพาณิชย์จังหวัดราชบุรี สํานักงานการท่องเที่ยวจังหวัดราชบุรี และหน่วยงานราชการที่เกี่ยวข้อง เพื่อหารือแนวทางการแก้ไขปัญหา โดยเฉพาะประเด็นการกระทําซึ่งเป็นการเอาเปรียบผู้บริโภค ในวันที่ 9 กุมภาพันธ์ 2566 และจะรายงานผลให้ทราบต่อไป
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานในการประชุมคณะกรรมการคัดเลือกข้าราชการพลเรือนดีเด่นและพนักงานราชการดีเด่น ของสำนักงานปลัดกระทรวงการเกษตรและสหกรณ์
วันอังคารที่ 7 กุมภาพันธ์ 2566
รองปลัดกระทรวงเกษตรและสหกรณ์เป็นประธานในการประชุมคณะกรรมการคัดเลือกข้าราชการพลเรือนดีเด่นและพนักงานราชการดีเด่น ของสํานักงานปลัดกระทรวงการเกษตรและสหกรณ์
รองปลัดกระทรวงเกษตรและสหกรณ์เป็นประธานในการประชุมคณะกรรมการคัดเลือกข้าราชการพลเรือนดีเด่นและพนักงานราชการดีเด่น ของสํานักงานปลัดกระทรวงการเกษตรและสหกรณ์
วันอังคารที่ 7 กุมภาพันธ์ พ.ศ. 2566 เวลา 09.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานในการประชุมคณะกรรมการคัดเลือกข้าราชการพลเรือนดีเด่นและพนักงานราชการดีเด่น ของสํานักงานปลัดกระทรวงการเกษตรและสหกรณ์ โดยมีคณะกรรมการคัดเลือกข้าราชการพลเรือนดีเด่นฯ ได้แก่ หัวหน้าผู้ตรวจราชการกระทรวงเกษตรและสหกรณ์ ผู้ช่วยปลัดกระทรวงเกษตรและสหกรณ์ (นางสาวนฤมล สงวนวงศ์) ผู้อํานวยการสํานัก/กอง ในสํานักงานปลัดกระทรวงเกษตรและสหกรณ์ และผู้แทนคณะกรรมการจริยธรรมประจําสํานักงานปลัดกระทรวงเกษตรและสหกรณ์ เข้าร่วมประชุมฯ
การประชุมดังกล่าว เพื่อรับทราบคําสั่งแต่งตั้งคณะกรรมการคัดเลือกข้าราชการพลเรือนดีเด่นและพนักงานราชการดีเด่น ของสํานักงานปลัดกระทรวงเกษตรและสหกรณ์ และสํานักงานรัฐมนตรีกระทรวงเกษตรและสหกรณ์ รับทราบหลักเกณฑ์การคัดเลือกข้าราชการพลเรือนดีเด่น ประจําปี พ.ศ. 2565 (คู่มือฯ จากกระทรวงศึกษาธิการ) และร่วมกันพิจารณาคัดเลือกข้าราชการพลเรือนดีเด่น และพนักงานราชการดีเด่น ของสํานักงานปลัดกระทรวงเกษตรและสหกรณ์ ประจําปี พ.ศ.2565
โดยผลการคัดเลือกข้าราชการพลเรือนดีเด่น ประจําปี พ.ศ.2565 ได้แก่ 1.นายกิตติชัย คําขันธ์ นักวิชาการคอมพิวเตอร์ปฏิบัติการ ศูนย์เทคโนโลยีสารสนเทศและการสื่อสาร 2.นายยุทธภูมิ ประสมทรัพย์ นักทรัพยากรบุคคลชํานาญการพิเศษ สถาบันเกษตราธิการ ผลการคัดเลือกพนักงานราชการดีเด่น ประจําปี พ.ศ.2565 ได้แก่ 1.นายธีรพล พันธุ์เปรม นักวิชาการเผยแพร่ กองเกษตรสารนิเทศ 2.นายบัญชา ไชยนา นิติกร สํานักกฎหมาย
รัฐบาลไทย-ข่าวทำเนียบรัฐบาล-​รัฐบาลยกระดับการเข้าถึงบริการด้านสาธารณสุข เพิ่มสิทธิบัตรทองตรวจแล็บฟรี! 24 รายการ ที่คลินิกเทคนิคการแพทย์ 17 แห่ง เตรียมขยายทั่วประเทศเร็วๆ นี้
วันอังคารที่ 7 กุมภาพันธ์ 2566
07/02/2566
​รัฐบาลยกระดับการเข้าถึงบริการด้านสาธารณสุข เพิ่มสิทธิบัตรทองตรวจแล็บฟรี! 24 รายการ ที่คลินิกเทคนิคการแพทย์ 17 แห่ง เตรียมขยายทั่วประเทศเร็วๆ นี้
​รัฐบาลยกระดับการเข้าถึงบริการด้านสาธารณสุข เพิ่มสิทธิบัตรทองตรวจแล็บฟรี! 24 รายการ ที่คลินิกเทคนิคการแพทย์ 17 แห่ง เตรียมขยายทั่วประเทศเร็วๆ นี้
วันนี้ 7 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เพื่อเป็นการยกระดับการเข้าถึงบริการด้านสาธารณสุข ครอบคลุมการตรวจคัดกรองโรคมากยิ่งขึ้น และเพื่อเป็นการอํานวยความสะดวกให้กับประชาชนเพิ่มขึ้น รัฐบาลโดยสภาเทคนิคการแพทย์ร่วมกับสํานักงานหลักประกันสุขภาพแห่งชาติ (สปสช.) ให้บริการตรวจทางห้องปฏิบัติการ หรือแล็บ (Laboratory: LAB) 24 รายการฟรี! ให้กับผู้ใช้สิทธิหลักประกันสุขภาพแห่งชาติ หรือสิทธิบัตรทอง ที่คลินิกเทคนิคการแพทย์ ซึ่งเป็นหน่วยบริการรับส่งต่อเฉพาะด้านที่เข้าร่วมโครงการ สําหรับบริการตรวจแล็บ 24 รายการ ประกอบด้วย 1.ตรวจการตั้งครรภ์ 2.ตรวจคัดกรองมะเร็งลําไส้ และ 3.ผู้ป่วยนอกโรคเรื้อรัง ที่มีใบส่งตรวจจากแพทย์ก็สามารถเข้ารับบริการตรวจเลือดและปัสสาวะอีก 22 รายการ
นางสาวรัชดา กล่าวว่า ผู้ใช้สิทธิบัตรทองสามารถรับบริการตรวจที่ “คลินิกเทคนิคการแพทย์” ที่เข้าร่วมโครงการ โดยสังเกตจากสติกเกอร์หรือโลโก้ที่ระบุข้อความ “คลินิกเทคนิคการแพทย์ในระบบหลักประกันสุขภาพแห่งชาติ” ซึ่งเป็นคลินิกเทคนิคการแพทย์ที่ผ่านการรับรองมาตรฐานห้องปฏิบัติการ ใช้วิธีการตรวจที่เป็นมาตรฐาน และให้ผลการตรวจได้อย่างถูกต้องและแม่นยํา ซึ่งปัจจุบันเปิดให้บริการนําร่องแล้ว 17 แห่ง และเตรียมพร้อมให้บริการทั่วประเทศเร็ว ๆ นี้
“ในอนาคตจะเพิ่มบริการผู้ใช้สิทธิบัตรทองได้รับบริการสร้างเสริมสุขภาพและป้องกันโรคที่คลินิกเทคนิคการแพทย์มากขึ้น เช่น ตรวจวัดไขมัน คอเลสเตอรอลในเลือด จํานวนเม็ดเลือดและความเข้มข้น เป็นต้น” นางสาวรัชดา กล่าว
รัฐบาลไทย-ข่าวทำเนียบรัฐบาล-รมว.เฮ้ง แก้ปมต่างด้าวหลุดระบบ เสนอครม.ขยายเวลาต่อวีซ่า ถึง 15 พ.ค. 66
วันอังคารที่ 7 กุมภาพันธ์ 2566
07/02/2566
รมว.เฮ้ง แก้ปมต่างด้าวหลุดระบบ เสนอครม.ขยายเวลาต่อวีซ่า ถึง 15 พ.ค. 66
ครม. เห็นชอบตามที่กระทรวงแรงงานเสนอ  ขยายระยะเวลาให้แรงงาน 4 สัญชาติ ที่ขอต่อใบอนุญาตทํางาน + ชําระเงินแล้ว ภายใน 13 ก.พ. 66 พร้อมขยายเวลาให้บริการ ศูนย์ CI 90 วัน
วันที่ 7 กุมภาพันธ์ 2566 นายสุชาติ ชมกลิ่น รัฐมนตรีว่ากระทรวงแรงงาน เปิดเผยว่า ภายหลังสถานการณ์การแพร่ระบาดของโรคโควิด – 19 คลี่คลาย พล.อ.ประยุทธ์ จันทร์โอชา นายกรัฐมนตรี มีนโยบายกระตุ้นเศรษฐกิจ เพื่อฟื้นฟูประเทศไทยอย่างเร่งด่วน ส่งผลให้ภาคอุตสาหกรรมการผลิต และแปรรูปสินค้าเกษตร อาหารแช่แข็งเพื่อการส่งออก ภาคอุตสาหกรรมก่อสร้าง รวมทั้งอุตสาหกรรมท่องเที่ยวและบริการ ขยายตัวและต้องการแรงงานต่างชาติเป็นจํานวนมาก อย่างไรก็ตามกระบวนการต่ออายุใบอนุญาตทํางานไม่สามารถทําได้ทันภายในกําหนดเวลา เนื่องจากประเทศต้นทางไม่สามารถดําเนินการออกหนังสือเดินทางหรือเอกสารใช้แทนหนังสือเดินทางให้แรงงานของตนได้ทัน ดังนั้น เพื่อให้การฟื้นฟูเศรษฐกิจเป็นไปอย่างมีประสิทธิภาพ และเป็นการป้องกันไม่ให้ปัญหาการขาดแคลนแรงงานภายในประเทศทวีความรุนแรงมากขึ้น กระทรวงแรงงานจึงเสนอต่อครม. จนมีมติเห็นชอบ
"ครม.ผ่อนผันให้แรงงานต่างชาติที่ยื่นคําขอต่อใบอนุญาตทํางานและชําระค่าธรรมเนียม ภายในวันที่ 13 กุมภาพันธ์ 2566 สามารถอยู่ในราชอาณาจักรได้ถึงวันที่ 15 พฤษภาคม 2566 เพื่อยื่นเอกสารหลักฐานให้ครบถ้วน เพื่ออยู่และทํางานต่อไปได้ถึงวันที่ 13 กุมภาพันธ์ 2567 หรือวันที่ 13 กุมภาพันธ์ 2568 แล้วแต่กรณี พร้อมกับขยายระยะเวลาการดําเนินการออกเอกสารรับรองบุคคล (CI) ของทางการเมียนมา ในพื้นที่ 4 จังหวัด ได้แก่ จังหวัดสมุทรสาคร สมุทรปราการ ระนอง และชลบุรี จนถึงวันที่ 13 พฤษภาคม 2566 เพื่อแก้ปัญหาแรงงานหลุดออกจากระบบ" รมว.แรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ในระหว่างที่ยังไม่ได้รับใบอนุญาตทํางาน กรมการจัดหางานจะออกเอกสารซึ่งแสดงว่าคนต่างด้าวได้รับอนุญาตทํางาน เป็นเอกสารหลักฐานแทนใบอนุญาตทํางาน ได้แก่ ใบรับคําขอต่ออายุใบอนุญาตทํางาน หรือทะเบียนใบอนุญาตทํางาน ตามแต่ละกรณี คู่กับใบเสร็จรับเงิน เพื่อใช้แสดงต่อพนักงานเจ้าหน้าที่ว่าได้รับอนุญาตทํางานตามกฎหมายแล้ว
"ขอฝากถึงนายจ้าง/สถานประกอบการที่มีแรงงาน 4 สัญชาติ ซึ่งได้รับอนุญาตทํางาน ถึงวันที่ 13 กุมภาพันธ์ 2566 แล้ว หากประสงค์จะทํางานต่อไป ให้รีบยื่นคําขอต่ออายุใบอนุญาตทํางานผ่านระบบต่ออายุใบอนุญาตทํางานคนต่างด้าว (4 สัญชาติ) ทางอิเล็กทรอนิกส์ ที่เว็บไซต์ alien13febrenewal.doe.go.th ให้แล้วเสร็จภายในวันที่ 13 กุมภาพันธ์ 2566 โดยดําเนินการ ดังนี้
1. ลงทะเบียนผู้ใช้งาน
2.เข้าสู่ระบบต่ออายุใบอนุญาต โดยเลือกสถานที่ยื่นคําขอต่อใบอนุญาต ตรวจสอบข้อมูลของนายจ้างและคน ต่างด้าว กรอกข้อมูล บต.50 และยื่นเอกสาร อ.5
3. พิมพ์ใบชําระเงินและชําระเงินผ่านช่องทางการชําระเงินของธนาคารกรุงไทย/พิมพ์ใบเสร็จออกจากระบบ เพื่อดําเนินการจัดทําหนังสือเดินทาง ตรวจลงตราขออยู่ในราชอาณาจักร และยื่นผ่านระบบ ภายใน 15 พ.ค. 66
4. รอพิจารณาอนุมัติการยื่นต่ออายุ
5. รอรับใบอนุญาตทํางาน" อธิบดีกรมการจัดหางาน กล่าว
ทั้งนี้ หากมีปัญหาอุปสรรคในการยื่นคําขอต่ออายุผ่านระบบฯ สามารถติดต่อสอบถามสํานักงานจัดหางานจังหวัดทุกจังหวัด หรือสํานักงานจัดหางานกรุงเทพมหานครพื้นที่ 1-10 หรือสายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-MDES ร่วมประชุมประเมินผลงานปณท. และ NT
วันอังคารที่ 7 กุมภาพันธ์ 2566
MDES ร่วมประชุมประเมินผลงานปณท. และ NT
MDES ร่วมประชุมประเมินผลงานปณท. และ NT
7 กุมภาพันธ์ 2566 - นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมประชุมเพื่อพิจารณาร่างบันทึกข้อตกลงการประเมินผลการดําเนินงานของบริษัท ไปรษณีย์ไทย จํากัด (ปณท.) และ บริษัท โทรคมนาคมแห่งชาติ จํากัด (มหาชน) หรือ NT ประจําปีบัญชี 2566 ซึ่งเป็นการจัดประชุมภายใต้คณะอนุกรรมการประเมินผลการดําเนินงานรัฐวิสาหกิจสาขาสื่อสารและพลังงาน โดยทั้ง 2 บริษัท เป็นรัฐวิสาหกิจสาขาสื่อสาร ผ่านสื่ออิเล็กทรอนิกส์ (ระบบ ZOOM)
____________________
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา ผู้แทนกระทรวงอุตสาหกรรม ร่วมประชุมคณะกรรมการอำนวยการจัดงานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก
วันอังคารที่ 7 กุมภาพันธ์ 2566
07/02/2566
รองปลัดฯ ณัฏฐิญา ผู้แทนกระทรวงอุตสาหกรรม ร่วมประชุมคณะกรรมการอํานวยการจัดงานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก
“นายกฯ ประยุทธ์” ประชุมความพร้อมจัดงานฉลองพระชนมายุ 8 รอบ สมเด็จพระสังฆราช เร่งให้ทันตามกําหนด 26 มิ.ย. นี้
เมื่อวันที่ 6 กุมภาพันธ์ 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม ได้รับมอบหมายจากปลัดกระทรวงอุตสาหกรรม ให้เป็นผู้แทนกระทรวงอุตสาหกรรมเข้าร่วมการประชุมคณะกรรมการอํานวยการจัดงานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ครั้งที่ 1 / 2566 โดยมี พลเอก ประยุทธ์ จันทร์โอชา นายกรัฐมนตรี เป็นประธานการประชุม พร้อมด้วย สมเด็จพระมหาวีรวงศ์ นายชวน หลีกภัย ประธานสภาผู้แทนราษฎร และผู้บริหารจากหน่วยงานต่าง ๆ เข้าร่วมการประชุมเป็นจํานวนมาก ณ ตึกภักดีบดินทร์ ทําเนียบรัฐบาล และผ่านทางระบบออนไลน์โปรแกรม Zoom
โดยที่ประชุมมีการพิจารณาและหารือในประเด็นสําคัญ ดังนี้
เรื่องเพื่อทราบ การแต่งตั้งคณะกรรมการอํานวยการจัดงานชุดต่าง ๆ การกําหนดขอบเขตการจัดงาน การจัดทําตราสัญลักษณ์งานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก และการจัดทําสารคดีเฉลิมพระเกียรติ การจัดทําเข็มที่ระลึก จํานวน 30,000 เข็ม เพื่อจําหน่ายราคาเข็มละไม่เกิน 300 บาท และการกําหนดชื่อการจัดงานฉลองพระชนมายุ 8 รอบ โดยกําหนดชื่อการจัดงานว่า “การจัดงานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566”
นอกจากนี้ ที่ประชุมได้พิจารณาการจัดทําโครงการและกิจกรรมร่วมเฉลิมพระเกียรติ เนื่องในโอกาสฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก โดยที่ประชุมมีมติเห็นชอบ 9 โครงการสําคัญ ดังนี้ (1) โครงการกําหนดประโยชน์ใช้สอยพื้นที่ภายในกระทรวงมหาดไทย (2) โครงการจัดสร้างสถาบันกรรมฐานศึกษาสมเด็จพระสังฆราช (อมฺพรมหาเถร) อําเภอลําลูกกา จังหวัดปทุมธานี (3) โครงการทุนการศึกษาสมเด็จพระสังฆราช (อมฺพรมหาเถร) ในพระสังฆราชูปถัมภ์ (4) กิจกรรมการฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก (ด้านการศึกษาเรียนรู้) (5) โครงการ “ธรรมะ สานใจ สูงวัยพลังบวก” เนื่องในโอกาสฉลองพระชนมายุ 8 รอบ (96 พรรษา) (6) โครงการอบรม “พระบริบาลภิกษุไข้” ประจําวัด 1 วัด 1 รูปทั่วไทย เฉลิมพระเกียรติ (7) โครงการพัฒนาวัดต้นแบบ (8) โครงการจัดสร้างสิ่งสะสมพิเศษเพื่อเป็นที่ระลึกงานฉลองพระชนมายุ 8 รอบ และ (9) โครงการจัดทําเหรียญที่ระลึก งานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก โดยกรมธนารักษ์จะเป็นผู้จัดทําเหรียญที่ระลึก
รัฐบาลไทย-ข่าวทำเนียบรัฐบาล-อนุมัติปรับรายการใช้จ่าย พ.ร.ก.กู้เงินฯ เพื่อเตรียมพร้อมต้านโรคโควิด-19
วันอังคารที่ 7 กุมภาพันธ์ 2566
อนุมัติปรับรายการใช้จ่าย พ.ร.ก.กู้เงินฯ เพื่อเตรียมพร้อมต้านโรคโควิด-19
วันอาทิตย์ที่ 5 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลเตรียมความพร้อมดูแลสวัสดิภาพประชาชนจากโรคโควิด-19 อย่างต่อเนื่อง
โดยอนุมัติเปลี่ยนแปลงรายการใช้จ่ายจาก พ.ร.ก.กู้เงินฯ สําหรับ 4 โครงการ ได้แก่
โครงการจัดหายารักษาโรคโควิด-19 Favipiravir หรือ Molnupiravir จํานวน 30 ล้านเม็ด ยา Remdesivir
จํานวน 300,000 ขวด และขยายระยะเวลาโครงการ เป็นสิ้นสุด มี.ค.2566 โครงการจัดหาวัคซีน
AstraZeneca โดยพิจารณาจัดหาเป็นวัคซีนรุ่นใหม่ที่สามารถรองรับการกลายพันธุ์ของเชื้อ จํานวน 60
ล้านโดส โครงการพัฒนาศักยภาพหน่วยบริการเพื่อขยายการรองรับการดูแลผู้ป่วยโควิด-19
ที่มีอาการจนถึงระยะวิกฤติ และโครงการวิจัยและพัฒนาวัคซีนโควิด-19 สัญชาติไทย ChulaCov19 mRNA
เพื่อทดสอบทางคลินิกและรองรับสายพันธุ์ใหม่
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงเกษตรฯ เข้าร่วมการประชุมคณะกรรมการอ้อยและน้ำตาลทราย ครั้งที่ 2/2566
วันจันทร์ที่ 6 กุมภาพันธ์ 2566
กระทรวงเกษตรฯ เข้าร่วมการประชุมคณะกรรมการอ้อยและน้ําตาลทราย ครั้งที่ 2/2566
กระทรวงเกษตรฯ เข้าร่วมการประชุมคณะกรรมการอ้อยและน้ําตาลทราย ครั้งที่ 2/2566
กระทรวงเกษตรฯ เข้าร่วมการประชุมคณะกรรมการอ้อยและน้ําตาลทราย ครั้งที่ 2/2566
วันจันทร์ที่ 6 กุมภาพันธ์ พ.ศ. 2566 เวลา 14.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ําตาลทราย ครั้งที่ 2/2566 ในฐานะกรรมการ (ผู้แทนกระทรวงเกษตรและสหกรณ์) ณ ห้องประชุม อก. 1 ชั้น 2 สํานักงานปลัดกระทรวงอุตสาหกรรม โดยมี นายณัฐพล รังสิตพล ปลัดกระทรวงอุตสาหกรรม เป็นประธานการประชุมฯ
ที่ประชุมได้หารือและพิจารณาในประเด็น ดังนี้
1) เห็นชอบการต่ออายุหนังสืออนุญาตให้เป็นบริษัทส่งออกน้ําตาลทราย
2) เห็นชอบสถาบันชาวไร่อ้อยที่มีสิทธิได้รับเงินค่าบํารุงสถาบันชาวไร่อ้อยฤดูการผลิตปี 2565/2566
3) เห็นชอบการกําหนดอัตราค่าบํารุงสถาบันชาวไร่อ้อยฤดูการผลิตปี 2565/2566
4) เห็นชอบให้ขยายระยะเวลาการใช้จ่ายเงินงบประมาณในการดําเนินงานของฝ่ายไทย กรณีบราซิลยื่นฟ้องต่อองค์การการค้าโลก (WTO) เรื่องไทยให้การอุดหนุนการส่งออก
5) เห็นชอบการแต่งตั้งลูกจ้างประจําให้ดํารงตําแหน่งในระดับ 8
6) เห็นชอบการกําหนดราคาอ้อยขั้นต้นและผลตอบแทนการผลิตและจําหน่ายน้ําตาลทราย ขั้นต้น ฤดูการผลิตปี 2565/2566
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่ตรวจราชการเพชรบูรณ์ ชี้แจงนโยบายและแผนการตรวจราชการ ปี 66
วันอังคารที่ 7 กุมภาพันธ์ 2566
07/02/2566
ผู้ตรวจวีระกิตติ์ฯ ลงพื้นที่ตรวจราชการเพชรบูรณ์ ชี้แจงนโยบายและแผนการตรวจราชการ ปี 66
เน้นย้ําการทํางานตามนโยบาย MIND ครอบคลุม 4 มิติ ความสําเร็จทางธุรกิจ ชุมชน สังคม สิ่งแวดล้อม พร้อมกระจายรายได้ให้กับประชาชนในพื้นที่และสร้างความยั่งยืนให้กับชุมชน
เมื่อวันที่ 6 กุมภาพันธ์ 2566 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่จังหวัดเพชรบูรณ์ เพื่อตรวจราชการกรณีปกติ ประจําปีงบประมาณ พ.ศ. 2566 รอบที่ 1 มี นายพสุ สุครีวก อุตสาหกรรมจังหวัดเพชรบูรณ์ และเจ้าหน้าที่อุตสาหกรรมเพชรบูรณ์ เข้าร่วม โดยผู้ตรวจวีระกิตติ์ฯ ได้ชี้แจงนโยบายและแผนการตรวจราชการ และเน้นย้ําให้เจ้าหน้าที่ทุกคนดําเนินงานตามนโยบาย MIND ของกระทรวงอุตสาหกรรม ทั้ง 4 มิติ ความสําเร็จทางธุรกิจ ชุมชน สังคม สิ่งแวดล้อม พร้อมกระจายรายได้ให้กับประชาชนในพื้นที่และสร้างความยั่งยืนให้กับชุมชน ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด"ใช้ หัว และ ใจ ปั้นอุตสาหกรรมคู่ชุมชน" และขอความร่วมมือเจ้าหน้าที่ประชาสัมพันธ์การแจ้งข้อมูลการประกอบกิจการโรงงานรายเดือน (รง.8) และรายปี (รง.9) ตามกฎหมาย ตามแบบ Single Form เน้นย้ําการป้องกันการลักลอบเผาอ้อยและการบริหารการขนส่งอ้อยเข้าโรงงาน เร่งรัดการเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. เร่งรัดการส่งเสริมโรงงานให้ได้การรับรองอุตสาหกรรมสีเขียวที่เป็นไปตามเป้าหมายที่ 80% การตรวจกํากับดูแลสถานประกอบกิจการโรงงานและเหมือนแร่ให้ได้ 100% โดยมุ่งเน้นสถานประกอบการที่มีนัยสําคัญ การขออนุญาตและการรายงานการจัดการของเสีย (สก.1,2,3) ให้เป็นไปตามที่กฎหมายกําหนด การดําเนินงานการประเมินคุณธรรมและความโปร่งใสในการดําเนินงานภาครัฐ (ITA) โดยให้มีคะแนนที่เพิ่มขึ้นจากปีที่ผ่านมา การติดตามโรงงานที่มีการร้องเรียนและฟ้องร้อง การติดตามโรงงานที่เข้าข่ายต้องประเมินความเสี่ยงฯ ตามกฎหมาย ดําเนินงานเกี่ยวกับโครงการต่างๆ ที่ได้รับงบประมาณให้เป็นไปตามเป้าหมายที่กําหนดไว้
นอกจากนี้ ยังได้พบปะและรับฟังข้อคิดเห็น ข้อเสนอแนะ ในการพัฒนาอุตสาหกรรมและการบูรณาการการทํางานในพื้นที่จากตัวแทนภาคเอกชน อาทิ ประธานสภาอุตสาหกรรมจังหวัดเพชรบูรณ์ ประธานหอการค้าจังหวัดเพชรบูรณ์ และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาเพชรบูรณ์
หลังจากนั้น ผู้ตรวจวีระกิตติ์ฯ และคณะ ได้ลงพื้นที่พบปะเยี่ยมเยียนผู้ประกอบการ บริษัท ศรีแก้วหล่มเก่า จํากัด ประกอบกิจการห้องเย็นเก็บมะขามแปรรูปและแปรรูปมะขาม ซึ่งบริษัทดังกล่าวได้ดําเนินการสอดคล้องกับนโยบายของกระทรวงอุตสาหกรรมทั้ง 4 มิติ คือ ความสําเร็จทางธุรกิจ การช่วยเหลือชุมชน สังคม ประกอบการโดยคํานึงถึงสิ่งแวดล้อม และมุ่งเน้นให้เกิดการกระจายรายได้ให้กับประชาชนในพื้นที่และสร้างความยั่งยืนให้กับชุมชน
รัฐบาลไทย-ข่าวทำเนียบรัฐบาล-ครม.อนุมัติเปลี่ยนแปลงรูปแบบรายการก่อสร้างอาคารผ่าตัด ผู้ป่วยนอกและอุบัติเหตุโรงพยาบาลปัตตานี เพิ่มเติมวงเงินงบประมาณเป็น 356.6 ล้านบาท เพื่อให้ได้อาคารที่เป็นไปตามมาตรฐานและกฎหมาย
วันอังคารที่ 7 กุมภาพันธ์ 2566
07/02/2566
ครม.อนุมัติเปลี่ยนแปลงรูปแบบรายการก่อสร้างอาคารผ่าตัด ผู้ป่วยนอกและอุบัติเหตุโรงพยาบาลปัตตานี เพิ่มเติมวงเงินงบประมาณเป็น 356.6 ล้านบาท เพื่อให้ได้อาคารที่เป็นไปตามมาตรฐานและกฎหมาย
ครม.อนุมัติเปลี่ยนแปลงรูปแบบรายการก่อสร้างอาคารผ่าตัด ผู้ป่วยนอกและอุบัติเหตุโรงพยาบาลปัตตานี เพิ่มเติมวงเงินงบประมาณเป็น 356.6 ล้านบาท เพื่อให้ได้อาคารที่เป็นไปตามมาตรฐานและกฎหมายให้บริการแก่ประชาชนในพื้นที่
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 7 ก.พ.66 ได้อนุมัติเปลี่ยนแปลงรูปแบบรายการ เพิ่มวงเงิน และขยายระยะเวลาการก่อสร้างอาคารผ่าตัด ผู้ป่วยนอกและอุบัติเหตุ โรงพยาบาลปัตตานี ต.สะบารัง อ.เมืองปัตตานี จ.ปัตตานี 1 หลัง ตามที่กระทรวงสาธารณสุขเสนอ
โดยสาระสําคัญของการเปลี่ยนแปลงรายละเอียดงานก่อสร้างครั้งนี้ เป็นการเปลี่ยนแปลงเป็นอาคารคอนกรีตเสริมเหล็ก (คสล.) 7 ชั้น จากเดิมแบบแปลนเลขที่ 8135 พื้นที่ใช้สอยประมาณ 13,576 ตารางเมตร ระยะเวลาสิ้นสุดโครงการ 930 วัน เป็น แบบแปลนเลขที่ 8135 เอกสารเลขที่ ก.25/ก.พ./65 และรายการประกอบแบบก่อสร้างเอกสารเลขที่ ข.55/พ.ค./65 พื้นที่ใช้สอยประมาณ 14,703ตารางเมตร ระยะเวลาดําเนินการ 1,395 วัน วงเงินค่าก่อสร้างเพิ่มจาก 153.8 ล้านบาท เป็น 356.6 ล้านบาท โดยเบิกจ่ายจากงบประมาณปี 2566 จํานวน 32.5 ล้านบาท ส่วนที่เหลือ 324.1 ล้านบาท ให้ผูกพันงบประมาณรายจ่ายประจําปี 2567-69
น.ส.ไตรศุลี กล่าวว่า เรื่องเดิมก่อนที่จะนํามาสู่การขออนุมัติจาก ครม. เพื่อเปลี่ยนแปลงโครงการนั้นมาจากที่สํานักงานปลัดกระทรวงสาธารณสุข ได้รับจัดสรรงบประมาณรายจ่ายปี 2565 งบลงทุน ค่าครุภัณฑ์ ที่ดินและสิ่งก่อสร้างแผนงานยุทธศาสตร์เสริมสร้างให้คนมีสุขภาวะที่ดี โครงการพัฒนาระบบบริการสุขภาพ กิจกรรมพัฒนาระบบบริการสุขภาพทุกระดับ ตาม Service Plan รายการอาคารผ่าตัดผู้ป่วยนอกฯ ร.พ.ปัตตานีฯ 1 หลัง พื้นที่ใช้สอย 13,576 ตารางเมตร งบประมาณ 153.8 ล้านบาท ผูกพันงบประมาณปี 2565-67 ซึ่งโครงการนี้เป็นโครงการที่จะมาเสริมศักยภาพการให้บริการของโรงพยาบาลปัตตานี ซึ่งเป็นโรงพยาบาลขนาดใหญ่แห่งเดียวในจังหวัด มีผู้ใช้บริการเฉลี่ยวันละ 1,600 คน ซึ่งปัจจุบันพื้นที่คับแคบแออัด จํานวนเตียงไม่เพียงพอในการรองรับผู้ป่วย ทําให้ไม่สามารถรักษาได้ทันท่วงที ซึ่งโครงการก่อสร้างนี้จะทําให้โรงพยาบาลสามารถรองรับผู้ป่วยได้จากเดิม 546 เตียง เป็น 700 เตียง เพิ่มศักยภาพการบริการด้านรักษาพยาบาลแก่ประชาชนในพื้นที่มากขึ้น
อย่างไรก็ตาม โรงพยาบาลปัตตานี และคณะกรรมการจัดทําแบบรูปรายการก่อสร้างและกําหนดราคากลางงานก่อสร้าง ได้พิจารณาแบบแปลนเลขที่ 8135 แล้ว พบว่าเป็นแบบแปลนเมื่อปี พ.ศ. 2534 ซึ่งไม่สอดคล้องกับมาตรฐานป้องกันอัคคีภัยตาม พ.ร.บ.ควบคุมอาคารและมาตรฐานห้องให้บริการทางการแพทย์ ซึ่งครอบคลุมถึงห้องผ่าตัด ห้องผู้ป่วยหนัก และห้องฉุกเฉิน รวมทั้งรายละเอียดรายการวัสดุก่อสร้างและครุภัณฑ์บางรายการตามแบบแปลนดันกล่าวไม่มีจําหน่ายในท้องตลาดปัจจุบันแล้ว จึงจําเป็นต้องเปลี่ยนแบบรูปรายการอาคารให้มีความสอดคล้องกับกฎหมายและมาตรฐานที่เกี่ยวข้อง
รัฐบาลไทย-ข่าวทำเนียบรัฐบาล-Krungthai COMPASS นำเสนอบทวิเคราะห์เรื่อง “อัตราเงินเฟ้อเดือน ม.ค. อยู่ที่ 5.02% ชะลอลงตามราคาพลังงานและอาหารสด”
วันอังคารที่ 7 กุมภาพันธ์ 2566
07/02/2566
Krungthai COMPASS นําเสนอบทวิเคราะห์เรื่อง “อัตราเงินเฟ้อเดือน ม.ค. อยู่ที่ 5.02% ชะลอลงตามราคาพลังงานและอาหารสด”
อัตราเงินเฟ้อทั่วไปเดือน ม.ค. ชะลอลงที่ 5.02% จากราคาหมวดพลังงานที่ชะลอตัวตามราคาน้ํามันเชื้อเพลิงและค่ากระแสไฟฟ้าด้วยผลของฐานในปีก่อนที่เริ่มสูงขึ้น และราคาหมวดอาหารสดที่ชะลอลงจากราคาเนื้อสุกร
Key Highlights
- อัตราเงินเฟ้อทั่วไปเดือน ม.ค. ชะลอลงที่ 5.02% (YoY) จากราคาหมวดพลังงานที่ชะลอตัวตามราคาน้ํามันเชื้อเพลิงและค่ากระแสไฟฟ้าด้วยผลของฐานในปีก่อนที่เริ่มสูงขึ้น และราคาหมวดอาหารสดที่ชะลอลงจากราคาเนื้อสุกร ขณะที่อัตราเงินเฟ้อพื้นฐานชะลอลงที่ 3.04% (YoY) จากราคาหมวดอาหารตามราคาน้ํามันพืช อย่างไรก็ตาม ราคาสินค้าและบริการบางชนิดขยายตัวต่อเนื่อง เช่น ค่าโดยสารสาธารณะ และค่าของใช้ส่วนตัว เป็นต้น
- แม้ว่าอัตราเงินเฟ้อมีแนวโน้มชะลอลงต่อเนื่อง ส่วนหนึ่งเนื่องจากผลของฐานในปีก่อนที่เริ่มสูงขึ้น แต่ระดับราคาสินค้าและบริการหลายชนิดยังทยอยเพิ่มขึ้นตามต้นทุนการผลิตที่อยู่ในระดับสูง อย่างไรก็ตาม คาดว่าอัตราเงินเฟ้อโดยเฉลี่ยในช่วงครึ่งแรกของปีมีแนวโน้มสูงกว่ากรอบเป้าหมายที่ 1-3% ซึ่งจะเป็นปัจจัยสนับสนุนให้ กนง. ทยอยปรับขึ้นอัตราดอกเบี้ยนโยบายอย่างค่อยเป็นค่อยไป (ครั้งละ 25bps) ไปจนถึงระดับ 2.0% ภายในครึ่งแรกของปี
รัฐบาลไทย-ข่าวทำเนียบรัฐบาล-ครม.  อนุมัติ 3,092.72  ล้านบาท ซ่อมแซม/ปรับปรุงอาคารชลประทาน ใน 48 จังหวัด ครอบคลุม 4 ภูมิภาคที่ได้รับความเสียหายจากอุทกภัยปี 2565 เน้นย้ำดำเนินการอย่างเหมาะสม คุ้มค่า โปร่งใส
วันอังคารที่ 7 กุมภาพันธ์ 2566
07/02/2566
ครม.  อนุมัติ 3,092.72  ล้านบาท ซ่อมแซม/ปรับปรุงอาคารชลประทาน ใน 48 จังหวัด ครอบคลุม 4 ภูมิภาคที่ได้รับความเสียหายจากอุทกภัยปี 2565 เน้นย้ําดําเนินการอย่างเหมาะสม คุ้มค่า โปร่งใส
ครม.  อนุมัติ 3,092.72  ล้านบาท ซ่อมแซม/ปรับปรุงอาคารชลประทาน ใน 48 จังหวัด ครอบคลุม 4 ภูมิภาคที่ได้รับความเสียหายจากอุทกภัยปี 2565 เน้นย้ําดําเนินการอย่างเหมาะสม คุ้มค่า โปร่งใส ตรวจสอบได้ โดยคํานึงถึงประโยชน์ของราชการและประชาชนเป็นสําคัญ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (7 ก.พ. 2566) อนุมัติให้กระทรวงเกษตรและสหกรณ์ โดยกรมชลประทานใช้จ่ายงบประมาณรายจ่ายประจําปีงบประมาณ พ.ศ. 2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 3,092.72 ล้านบาท เพื่อใช้เป็นค่าใช้จ่ายโครงการซ่อมแซม/ปรับปรุงอาคารชลประทานที่ได้รับความเสียหายเนื่องจากอุทกภัยปี 2565 รวม 1,167 รายการ ในพื้นที่ 48 จังหวัด ของภาคเหนือ ภาคกลาง ภาคตะวันออกเฉียงเหนือ และภาคตะวันออก ซึ่งได้รับความเสียหายจากอุทกภัยจากอิทธิพลของร่องมรสุมกําลังแรงและพายุโนรูเมื่อเดือนกันยายนปี 2565 เพื่อช่อมแซม/ปรับปรุงอาคาร และระบบชลประทานที่ได้รับความเสียหายจากอุทกภัย และการใช้งานให้กลับคืนสู่สภาพเดิมหรือมีประสิทธิภาพที่สูงขึ้น มีสภาพพร้อมใช้งานและมีประสิทธิภาพในการบริหารจัดการน้ําให้ดีขึ้น สามารถรองรับปริมาณน้ําหลากได้ และสามารถบริหารจัดการน้ําเพื่อการเกษตรเพื่อการอุปโภค-บริโภค หรือกิจกรรมอื่นได้อย่างมีประสิทธิภาพ รวมทั้งส่งน้ําและระบายน้ําให้กับพื้นที่การเกษตรได้ทันในช่วงฤดูแล้งและฤดูฝน
โดยมีแผนงานซ่อมแซม/ปรับปรุงอาคารชลประทานที่ได้รับความเสียหายครอบคลุมทั้ง 4 ภูมิภาค จําแนกเป็น 1)การปรับปรุงงานชลประทาน 11 โครงการ วงเงิน 191.76 ล้านบาท 2)การซ่อมแซมอ่างเก็บน้ํา 39 โครงการ วงเงิน 152.98 ล้านบาท 3)การซ่อมแซมฝาย/อาคารบังคับน้ํา 31 โครงการ วงเงิน 64.21 ล้านบาท 4)การซ่อมแซมคลอง/ระบบส่งน้ํา 523 โครงการ วงเงิน 1,079.34 ล้านบาท และการซ่อมแซมระบบระบายน้ํา 563 โครงการ วงเงิน 1,604.43 ล้านบาท
“นายกรัฐมนตรีกําชับให้มีการจัดทําแผนการดําเนินงานให้สอดคล้องกับสถานการณ์ คํานึงถึงศักยภาพ ภารกิจเท่าที่จําเป็นอย่างเหมาะสม คุ้มค่า โดยคํานึงถึงประโยชน์สูงสุดของทางราชการและประโยชน์ที่ประชาชนจะได้รับเป็นสําคัญ รวมทั้งต้องมีความโปร่งใส และตรวจสอบได้” นายอนุชากล่าว
รัฐบาลไทย-ข่าวทำเนียบรัฐบาล-รัฐมนตรีเกษตรฯ ให้ความสำคัญแก่บุคลากรในสังกัด ถือเป็นตัวแทนของกระทรวงเกษตรฯ ในการนำนโยบายสู่การปฏิบัติ
วันอังคารที่ 7 กุมภาพันธ์ 2566
รัฐมนตรีเกษตรฯ ให้ความสําคัญแก่บุคลากรในสังกัด ถือเป็นตัวแทนของกระทรวงเกษตรฯ ในการนํานโยบายสู่การปฏิบัติ
และถ่ายทอดองค์ความรู้แก่เกษตรกรอย่างแท้จริง ยืนยันหากทําในสิ่งที่ถูกต้อง พร้อมจะปกป้องในทุกเรื่อง
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบนโยบายแก่ผู้บริหารกรมส่งเสริมการเกษตร เนื่องในโอกาสเข้ารับตําแหน่งใหม่ในปีงบประมาณ 2566 โดยมีนายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ นายเข้มแข็ง ยุติธรรมดํารง อธิบดีกรมส่งเสริมการเกษตร เข้าร่วม ณ ห้องประชุมกระทรวงเกษตรและสหกรณ์
รัฐมนตรีว่าการกระทรวงเกษตรและสหกรณ์ กล่าวว่า เกษตรจังหวัดคือตัวแทนของกระทรวงเกษตรและสหกรณ์ที่อยู่ในภูมิภาค มีภารกิจที่ต้องปฏิบัติงานร่วมกับหลายภาคส่วน โดยเฉพาะกับหน่วยงานในสังกัดกระทรวงเกษตรฯ อื่น ๆ โดยจะต้องเน้นย้ําถึงยุทธศาสตร์ของกระทรวง ต้องบูรณาการการทํางานร่วมกัน ทั้งหน่วยงานในสังกัด และหน่วยงานที่เกี่ยวข้อง เช่น กระทรวงมหาดไทย ทั้งในเรื่องการชดเชยความเสียหาย และภัยพิบัติต่าง ๆ จึงอยากฝากว่าหากมีการบูรณาการการทํางานร่วมกันได้ จะทําให้การทํางานราบรื่นยิ่งขึ้น นโยบายจะถูกนําไปสู่การปฏิบัติได้จริง และขับเคลื่อนลงสู่พื้นที่และเข้าถึงเกษตรกรได้ ซึ่งเป้าหมายของกระทรวงเกษตรฯ คือต้องการยกระดับชีวิตความเป็นอยู่ของพี่น้องเกษตรกร เพิ่มรายได้ โดยบุคลากรของกระทรวงเกษตรฯ จะต้องเข้าไปเป็นพี่เลี้ยง และเชื่อว่าถ้าเราสามารถเปลี่ยนภาคการเกษตรให้ดีขึ้นได้ ก็จะสามารถเปลี่ยนประเทศนี้ได้ จึงต้องสร้างความแข็งแกร่งให้ภาคการเกษตร ให้มีความมั่นคงและยั่งยืน
อย่างไรก็ตาม รัฐมนตรีว่าการกระทรวงเกษตรฯ ได้กล่าวกับผู้เข้ารับตําแหน่งใหม่ว่า หากการปฏิบัติงานมีปัญหาติดขัดตรงไหน ขอให้แจ้งผู้บริหารกรมได้เลย หากสามารถแก้ไขตรงไหนได้จะรีบดําเนินการให้ทันที เพื่อให้การทํางานมีประสิทธิภาพเพิ่มมากขึ้น และพร้อมให้โอกาสข้าราชการได้ทํางานและเข้าสู่ตําแหน่ง ยืนยันหากทําในสิ่งที่ถูกต้อง พร้อมจะปกป้องในทุกเรื่อง จึงอยากให้ทําหน้าที่อย่างเต็มความสามารถ นํานโยบายนําไปสู่การปฏิบัติ และถ่ายทอดองค์ความรู้แก่เกษตรกรอย่างแท้จริง
รัฐบาลไทย-ข่าวทำเนียบรัฐบาล-“ผู้ว่าพาเข้าวัด ปฏิบัติบูชา ตามรอยพระสัมมาฯ สู่นครบวรสุข” พ่อเมืองนครศรีฯ นำชาวจุฬาภรณ์ กว่า 500 คน เข้าวัดฟังธรรม เสริมสร้างคุณภาพชีวิตที่ดีอย่างยั่งยืน
วันอังคารที่ 7 กุมภาพันธ์ 2566
07/02/2566
“ผู้ว่าพาเข้าวัด ปฏิบัติบูชา ตามรอยพระสัมมาฯ สู่นครบวรสุข” พ่อเมืองนครศรีฯ นําชาวจุฬาภรณ์ กว่า 500 คน เข้าวัดฟังธรรม เสริมสร้างคุณภาพชีวิตที่ดีอย่างยั่งยืน
“ผู้ว่าพาเข้าวัด ปฏิบัติบูชา ตามรอยพระสัมมาฯ สู่นครบวรสุข” พ่อเมืองนครศรีฯ นําชาวจุฬาภรณ์ กว่า 500 คน เข้าวัดฟังธรรม เสริมสร้างคุณภาพชีวิตที่ดีอย่างยั่งยืน
เมื่อวันที่ 6 ก.พ. 66 นายอภินันท์ เผือกผ่อง ผู้ว่าราชการจังหวัดนครศรีธรรมราช เปิดเผยว่า จังหวัดนครศรีธรรมราช ให้ความสําคัญในการส่งเสริมคุณภาพชีวิตพี่น้องประชาชนด้วยการนําหลักธรรมของพระพุทธศาสนาและหลักการทรงงานตามหลัก "บวร" จึงได้จัดกิจกรรม “ผู้ว่าพาเข้าวัด ปฏิบัติบูชา ตามรอยพระสัมมาฯ สู่นครบวรสุข” ตามโครงการปลูกฝังค่านิยมวิถีพุทธ จังหวัดนครศรีธรรมราช ประจําปีงบประมาณ พ.ศ. 2566 โดยได้รับเมตตาจากพระครูโพธยานุรักษ์ เจ้าคณะอําเภอจุฬาภรณ์ เจ้าอาวาสวัดโพธิวงศาราม เป็นประธานฝ่ายสงฆ์ ผู้ว่าราชการจังหวัดนครศรีธรรมราช พร้อมด้วยนางพิชานันท์ เผือกผ่อง ประธานแม่บ้านมหาดไทยจังหวัดนครศรีธรรมราช นําผู้อํานวยการสํานักงานพระพุทธศาสนาจังหวัดนครศรีธรรมราช ประชาสัมพันธ์จังหวัดนครศรีธรรมราช นายประสงค์ จันทร์หยู นายอําเภอจุฬาภรณ์ นําข้าราชการ เจ้าหน้าที่ นักเรียน นักศึกษา และพุทธศาสนิกชนในพื้นที่อําเภอจุฬาภรณ์กว่า 500 คน ร่วมกิจกรรม จัดขึ้น ณ วัดโพธิวงศาราม ตําบลทุ่งโพธิ์ อําเภอจุฬาภรณ์ จังหวัดนครศรีธรรมราช
โอกาสนี้ ผู้ว่าราชการจังหวัดนครศรีธรรมราช พร้อมด้วยประธานแม่บ้านมหาดไทยจังหวัดนครศรีธรรมราช ได้ร่วมตักบาตรทักสิณาพระภิกษุ และสามเณร 20 รูป พร้อมกล่าวพบปะกับพี่น้องชาวอําเภอจุฬาภรณ์ โดยเน้นย้ําว่า "กิจกรรมชวนลูกหลานเข้าวัดปฏิบัติธรรมแล้ว ยังนําความห่วงใยในเรื่องของปัญหายาเสพติด ซึ่งเป็นปัญหาเร่งด่วนที่ทุกภาคส่วน ทุกคนจะต้องร่วมกันเป็นหูเป็นตา ร่วมกันดูแลบุตรหลานของตัวเองไม่ให้เข้าไปยุ่งเกี่ยวกับยาเสพติด นอกจากนี้ จังหวัดนครศรีธรรมราช ยังมีโครงการรณรงค์ลดอุบัติเหตุบนท้องถนน ซึ่งเป็นปัญหาหนึ่งของประเทศ ในส่วนของจังหวัดนครศรีธรรมราช ได้มีโครงการคนนคร รักษาวินัยจราจร 100% ให้ปฏิบัติตามมาตรการ ทั้ง สวมหมวกนิรภัย คาดเข็มขัดนิรภัย ไม่ขับรถเร็ว เมาไม่ขับ ไม่ขับรถตัดหน้ากระชั้นชิด และไม่ขับรถสวนเลน เพี่อความปลอดภัยในชีวิตและทรัพย์สิน รวมทั้งน้อมนําหลักปรัชญาของเศรษฐกิจพอเพียงในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี "โครงการบ้านนี้มีรักปลูกผักกินเอง" เพื่อให้พี่น้องประชาชนทุกครัวเรือนปลูกผักไว้บริโภคในครัวเรือน ซึ่งนอกจากจะทําให้ประหยัดแล้ว ยังได้รับประทานผักที่ปลอดจากสารเคมี เพื่อทําให้คุณภาพชีวิตที่ดีขึ้น"
นายอภินันท์ เผือกผ่อง ผู้ว่าราชการจังหวัดนครศรีธรรมราช กล่าวเพิ่มเติมว่า กิจกรรม “ผู้ว่าพาเข้าวัด ปฏิบัติบูชา ตามรอยพระสัมมาฯ สู่นครบวรสุข” เป็นโครงการที่ดําริขึ้นโดยผู้ว่าราชการจังหวัดนครศรีธรรมราช มุ่งส่งเสริมให้พุทธศาสนิกชนในจังหวัดนครศรีธรรมราช ได้เข้าวัดสดับรับฟังคําสอนทางพระพุทธศาสนา ส่งเสริมให้เป็นคนดีมีคุณธรรม จริยธรรม นําหลักศีล 5 มาปฏิบัติในชีวิตประจําวัน สร้างสังคมมีศีล มีสุข อีกทั้งเป็นการขับเคลื่อนการท่องเที่ยวของจังหวัดตามสโลแกน “มาน๊ะ มานคร มาหาศรัทธา”
รัฐบาลไทย-ข่าวทำเนียบรัฐบาล-ขยายเวลาโครงการส่งเสริมการผลิตข้าวอินทรีย์ ถึง ก.ย.2566
วันอังคารที่ 7 กุมภาพันธ์ 2566
ขยายเวลาโครงการส่งเสริมการผลิตข้าวอินทรีย์ ถึง ก.ย.2566
วันเสาร์ที่ 4 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลเห็นชอบขยายระยะเวลาการดําเนินงานโครงการส่งเสริมการผลิตข้าวอินทรีย์
จากเดิมสิ้นสุดปีงบประมาณ 2565 ขยายเป็นสิ้นสุด ก.ย. 2566
โดยโครงการนี้เป็นการสนับสนุนเงินอุดหนุนแก่เกษตรกรที่ผ่านการประเมินเพื่อปรับเปลี่ยนการผลิตเป็นข้าวอิน
ทรีย์รายละไม่เกิน 15 ไร่ แบ่งเป็นระยะเตรียมความพร้อม ไร่ละ 2,000 บาท ระยะปรับเปลี่ยนไร่ละ 3,000
บาท และระยะรับรองมาตรฐานการผลิตข้าวอินทรีย์ไร่ละ 4,000 บาท ปัจจุบันมีเกษตรกรเข้าร่วมแล้ว 94,888
คน มีพื้นที่ปลูกข้าวอินทรีย์กว่า 847,373 ไร่
คาดว่าโครงการนี้จะช่วยให้เกษตรกรสามารถผลิตข้าวเปลือกอินทรีย์ได้ประมาณ 400,000 ตัน
และเกิดเป็นกลุ่มเกษตรกรผู้ปลูกข้าวที่มีความเข้มแข็ง รักษาระบบนิเวศและสภาพแวดล้อมให้คงความสมดุลได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รฟท. เผยผลตรวจตรวจวัดฝุ่น PM 2.5/ PM 10 สถานีกลางกรุงเทพอภิวัฒน์ ส่วนใหญ่อยู่ในเกณฑ์มาตรฐานที่กรมอนามัย
วันพฤหัสบดีที่ 9 กุมภาพันธ์ 2566
รฟท. เผยผลตรวจตรวจวัดฝุ่น PM 2.5/ PM 10 สถานีกลางกรุงเทพอภิวัฒน์ ส่วนใหญ่อยู่ในเกณฑ์มาตรฐานที่กรมอนามัย
หรือกรมควบคุมมลพิษ กําหนด  พร้อมเดินหน้าเพิ่มความถี่ทําความสะอาด และเร่งจัดหาหัวรถจักรไฟฟ้ามาให้บริการ
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่มีข้อเสนอแนะ ความคิดเห็น เกี่ยวกับประเด็นฝุ่นละอองที่เกิดขึ้นบริเวณชานชาลา ชั้น 2 สถานีกลางกรุงเทพอภิวัฒน์ ล่าสุด รฟท. ได้ประสานความร่วมมือไปยังกรมควบคุมมลพิษ ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย เพื่อให้กองจัดการคุณภาพอากาศ และเสียง ลงพื้นที่ดําเนินการติดตั้งเครื่องตรวจวัดฝุ่นละอองขนาดไม่เกิน 2.5 ไมครอน (PM 2.5) และขนาดไม่เกิน 10 ไมครอน (PM 10) ในพื้นที่ของสถานีกลางกรุงเทพอภิวัฒน์ ระหว่างวันที่ 23 มกราคม - 1 กุมภาพันธ์ 2566 จํานวน 2 จุด ได้แก่ จุดที่ 1 บริเวณชานชาลาที่ 8 ชั้น 2 และจุดที่ 2 บริเวณจุดพักรอของผู้โดยสารชั้น 1 เพื่อติดตามตรวจสอบสถานการณ์ฝุ่นละอองของสถานีกลางกรุงเทพอภิวัฒน์
ปัจจุบันการตรวจวัดค่าฝุ่นละอองได้ดําเนินการเสร็จสิ้น และรายงานผลการตรวจวัดมายัง รฟท. แล้ว โดยพบว่าผลการตรวจวัดฝุ่นละอองฯ เบื้องต้น บริเวณจุดที่ 1 บริเวณชานชาลาที่ 8 ชั้น 2 มีค่าเฉลี่ย 24 ชั่วโมง ของ PM 10 อยู่ในช่วง 35 - 97 ไมโครกรัมต่อลูกบาศก์เมตร ซึ่งอยู่ในเกณฑ์มาตรฐานที่มีค่ามาตรฐานในบรรยากาศไม่เกิน 120 ไมโครกรัมต่อลูกบาศก์เมตร และ PM 2.5 อยู่ในช่วง 18-60 ไมโครกรัมต่อลูกบาศก์เมตร โดยส่วนใหญ่อยู่ในค่ามาตรฐานบรรยากาศ ไม่เกิน 50 ไมโครกรัมต่อลูกบาศก์เมตร แต่จะมีเกินค่าเกณฑ์มาตรฐานเฉพาะวันที่ 31 มกราคม 2566 เท่านั้น
ส่วนจุดที่ 2 บริเวณจุดพักรอของผู้โดยสารชั้น 1 พบค่าเฉลี่ย 24 ชั่วโมง ของ PM 10 อยู่ในช่วง 6 - 37 ไมโครกรัมต่อลูกบาศก์เมตร ซึ่งอยู่ในเกณฑ์ค่าเฝ้าระวังตามประกาศของกรมอนามัย ที่ไม่เกิน 50 ไมโครกรัมต่อลูกบาศก์เมตร และ PM 2.5 อยู่ในช่วง 4 - 25 ไมโครกรัมต่อลูกบาศก์เมตร ซึ่งอยู่ในเกณฑ์ค่าเฝ้าระวังตามประกาศของกรมควบคุมมลพิษ ที่ไม่เกิน 25 ไมโครกรัมต่อลูกบาศก์เมตร
รฟท. ได้เพิ่มความถี่ในการทําความสะอาดพื้นที่ ทั้งในส่วนของอาคารโดยสาร และบริเวณชานชาลา สถานีกลางกรุงเทพอภิวัฒน์ รวมถึงเฝ้าระวังฝุ่นละอองจากรถไฟในบริเวณชานชาลา เพื่อลดการสะสม และการฟุ้งกระจายของฝุ่นละอองในพื้นที่ และได้สั่งการให้เจ้าหน้าที่ปฏิบัติตามคําแนะนําของกรมควบคุมมลพิษดังอย่างเคร่งครัด
ทั้งนี้ รฟท. โดยนายนิรุฒ มณีพันธ์ ผู้ว่าการการรถไฟแห่งประเทศไทย ให้ความสําคัญ และรับฟังความคิดเห็น ตลอดจนข้อเสนอแนะต่างๆ ของประชาชน ซึ่งได้สั่งการให้นําทุกข้อคิดเห็นมาพัฒนาปรับปรุงในทุกเรื่อง เพื่อให้ประชาชนผู้ใช้บริการได้รับความสะดวก ปลอดภัย และพึงพอใจสูงสุดในการใช้บริการรถไฟ โดยในส่วนของปัญหาฝุ่นควันบริเวณชานชาลานั้น ในอนาคตรฟท. มีแผนงานจะลดปัญหาการเกิดฝุ่น และควันอย่างยั่งยืน ด้วยการเร่งดําเนินการนําหัวรถจักรพลังงานไฟฟ้าจากแบตเตอรี่รถต้นแบบคันแรกในการพัฒนารถไฟระบบ EV on Train มาใช้งานภายในสถานีกลางกรุงเทพอภิวัฒน์ เพื่อลดมลภาวะทางอากาศ ไม่ก่อให้เกิดปัญหาฝุ่น และเป็นมิตรต่อสิ่งแวดล้อมอย่างยั่งยืนต่อไป
รัฐบาลไทย-ข่าวทำเนียบรัฐบาล-รมต.เฉลิมชัย สนับสนุนการใช้หลักปรัชญาเศรษฐกิจพอเพียง เชื่อมั่นหากทำด้วยใจ จะสำเร็จอย่างแน่นอน
วันพฤหัสบดีที่ 9 กุมภาพันธ์ 2566
รมต.เฉลิมชัย สนับสนุนการใช้หลักปรัชญาเศรษฐกิจพอเพียง เชื่อมั่นหากทําด้วยใจ จะสําเร็จอย่างแน่นอน
รมต.เฉลิมชัย สนับสนุนการใช้หลักปรัชญาเศรษฐกิจพอเพียง เชื่อมั่นหากทําด้วยใจ จะสําเร็จอย่างแน่นอน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเปิดศูนย์การเรียนรู้เศรษฐกิจพอเพียง และปลูกต้นรวงผึ้ง ณ โรงเรียนเขื่องในพิทยาคาร ว่า โครงการ 1 หลุม 1 เมนู ที่ทางโรงเรียนได้นําหลักปรัชญาเศรษฐกิจพอเพียงมาฝึกปฏิบัติให้นักเรียนสามารถนําไปใช้ในชีวิตประจําวัน ถือเป็นกิจกรรมที่ดีมาก ซึ่งหลักปรัชญาเศรษฐกิจพอเพียงเป็นอีกหนึ่งนโยบายสําคัญของกระทรวงเกษตรและสหกรณ์ หากทุ่มเทและทําด้วยใจ เชื่อมั่นว่าจะสําเร็จอย่างแน่นอน
สําหรับในส่วนของกระทรวงเกษตรฯ พร้อมสนับสนุนในเรื่องของพันธุ์พืชผักสวนครัว โดยสามารถแจ้งขอไปที่หน่วยงานในสังกัดของกระทรวงเกษตรฯ ได้ อย่างไรก็ตาม หากเราช่วยกันสร้างรากฐานที่ถูกต้องให้กับเยาวชน จะสามารถสร้างความมั่นคงให้กับประเทศในวันข้างหน้า และมีความพร้อมที่จะเป็นส่วนหนึ่งในการขับเคลื่อนประเทศให้ดีขึ้นด้วย
รัฐบาลไทย-ข่าวทำเนียบรัฐบาล-รมว.อว. เปิดการประชุมวิชาการแพทยศาสตร์ศึกษาแห่งประเทศไทย ครั้งที่ 22
วันพฤหัสบดีที่ 9 กุมภาพันธ์ 2566
รมว.อว. เปิดการประชุมวิชาการแพทยศาสตร์ศึกษาแห่งประเทศไทย ครั้งที่ 22
รมว.อว. เปิดการประชุมวิชาการแพทยศาสตร์ศึกษาแห่งประเทศไทย ครั้งที่ 22
วันที่ 25 มกราคม 2566 ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดการประชุมวิชาการแพทยศาสตร์ศึกษาแห่งประเทศไทย ครั้งที่ 22 (Thai Medical Education Conference “Revolution of Medical Education : Transformation to the Modern World” พร้อมกล่าวปาฐกถาพิเศษ โดยมี รองศาสตราจารย์ นายแพทย์ดิลก ภิยโยทัย คณบดีคณะแพทยศาสตร์ มหาวิทยาลัยธรรมศาสตร์ กล่าวรายงาน ณ ห้อง มิราเคิล แกรนด์ บอลรูม ชั้น 4 โรงแรมมิราเคิล
ศาสตราจารย์พิเศษ ดร.เอนก กล่าวว่า รู้สึกเป็นเกียรติอย่างยิ่งที่ได้รับเชิญมาเป็นประธานเปิดงานการประชุมวิชาการแพทยศาสตร์ศึกษาแห่งประเทศไทย ครั้งที่ 22 ปัจจุบันวิทยาการด้านการแพทย์มีความก้าวหน้า และเปลี่ยนแปลงอย่างรวดเร็ว มีการนําเทคโนโลยีและนวัตกรรมเข้ามาใช้มากขึ้น การเปลี่ยนแปลงเหล่านี้ส่งผลต่อการจัดระบบการศึกษา การจัดประชุมในครั้งนี้จึงเป็นการตอบสนองต่อการเปลี่ยนแปลงของระบบการศึกษา และถือเป็นการพัฒนาวงการแพทยศาสตร์ศึกษา
ด้าน รองศาสตราจารย์ นายแพทย์ดิลก กล่าวรายงานว่า การจัดประชุมในครั้งนี้เป็นการนําเสนอการเปลี่ยนแปลงที่สําคัญของแพทยศาสตร์ศึกษายุคใหม่ในทุกมิติ ด้านการจัดหลักสูตร การคัดเลือกผู้เรียน การเรียนการสอน การประเมินผล การเรียนรู้ รวมทั้งการวิจัยและนวัตกรรมทางการศึกษาผ่านมุมมองและประสบการณ์ของวิทยากรที่มีชื่อเสียง ภารกิจหลักของแพทยศาสตร์ทุกสถาบัน คือ การดําเนินการจัดการเรียนการสอนให้มีประสิทธิภาพ เพื่อผลิตบัณฑิตแพทย์ที่มีคุณภาพในการดูแลสุขภาพของประชาชน ความรู้ทางการแพทย์มีวามก้าวหน้าอย่างรวดเร็วและเปลี่ยนแปลงตลอดเวลาตามแนวโน้มและทิศทางการเปลี่ยนแปลงของโลก ทําให้โรงเรียนแพทย์ต้องเตรียมความพร้อมในทุกด้านให้สอดคล้องกับสถานการณ์ปัจจุบัน และทันต่อการเปลี่ยนแปลงในอนาคต การประชุมวิชาการแพทยศาสตร์ศึกษาแห่งประเทศไทย ครั้งที่ 22 เพื่อเป็นเวทีแลกเปลี่ยนเรียนรู้และถ่ายทอดประสบการณ์ทางด้านแพทยศาสตร์ศึกษาระหว่างผู้เชี่ยวชาญทั้งในและต่างประเทศ กับคณาจารย์ นิสิต นักศึกษาแพทย์ และบุคลากรทางการศึกษาทั่วประเทศ รวมทั้งยังเป็นเวทีสําหรับเผยแพร่ผลงานทางวิชาการอีกด้วย
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานการประชุมคณะกรรมการประเมินผลการปฏิบัติราชการ
วันพุธที่ 8 กุมภาพันธ์ 2566
รองปลัดกระทรวงเกษตรและสหกรณ์เป็นประธานการประชุมคณะกรรมการประเมินผลการปฏิบัติราชการ
รองปลัดกระทรวงเกษตรและสหกรณ์เป็นประธานการประชุมคณะกรรมการประเมินผลการปฏิบัติราชการ
วันพุธที่ 8 กุมภาพันธ์ พ.ศ. 2566 เวลา 09.00 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมคณะกรรมการประเมินผลการปฏิบัติราชการ โดยมีผู้ช่วยปลัดกระทรวงเกษตรและสหกรณ์ (นางสาวนฤมล สงวนวงศ์) และผู้อํานวยการสํานัก/กองต่างๆ ภายใต้สํานักงานปลัดกระทรวงเกษตรและสหกรณ์เข้าร่วมประชุม ผ่านสื่ออิเล็กทรอนิกส์ (Zoom Meeting)
การประชุมดังกล่าวมีวัตถุประสงค์เพื่อพิจารณาแนวทางการประเมินผลการปฏิบัติราชการ ในส่วนของคํารับรองผลการปฏิบัติราชการระดับผู้อํานวยการกอง/สํานัก เพื่อให้เป็นไปตามแผนการประเมินผลการปฏิบัติราชการที่กําหนดไว้
รัฐบาลไทย-ข่าวทำเนียบรัฐบาล-“โฆษก สธ.” เข้ารับฟังและดูแลความเป็นอยู่ “ม็อบหมอสุภัทร” ขอมวลชนใช้ช่องทางปกติยื่นร้องเรียน ย้ำ ผอ.รพ.จะนะ คนใหม่ เป็นคนมีความสามารถ อยู่ในพื้นที่มานาน
วันพฤหัสบดีที่ 9 กุมภาพันธ์ 2566
“โฆษก สธ.” เข้ารับฟังและดูแลความเป็นอยู่ “ม็อบหมอสุภัทร” ขอมวลชนใช้ช่องทางปกติยื่นร้องเรียน ย้ํา ผอ.รพ.จะนะ คนใหม่ เป็นคนมีความสามารถ อยู่ในพื้นที่มานาน
วันนี้ (9 กุมภาพันธ์ 2566) ที่กระทรวงสาธารณสุข จ.นนทบุรี นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ ระดับ 11) และโฆษกกระทรวงสาธารณสุข ให้สัมภาษณ์ผู้สื่อข่าวภายหลังการหารือกับมวลชน
วันนี้ (9 กุมภาพันธ์ 2566) ที่กระทรวงสาธารณสุข จ.นนทบุรี นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ ระดับ 11) และโฆษกกระทรวงสาธารณสุข ให้สัมภาษณ์ผู้สื่อข่าวภายหลังการหารือกับมวลชน ซึ่งมาชุมนุมคัดค้านคําสั่งผู้ตรวจราชการกระทรวงสาธารณสุข ในการโยกย้าย นายแพทย์สุภัทร ฮาสุวรรณกิจผอ.โรงพยาบาลจะนะ จ.สงขลา ไปยัง รพ.สะบ้าย้อย จังหวัดเดียวกัน ว่า การพูดคุยเป็นไปด้วยดีผู้ชุมนุมได้ขอบคุณกระทรวงสาธารณสุขที่ดูแลความเป็นอยู่เป็นอย่างดี และขอให้ช่วยดูแลเพิ่มเรื่องห้องน้ํา ทั้งนี้ ได้ขอให้ชุมนุมโดยสงบและพยายามทําความเข้าใจกับมวลชนว่าเป็นเรื่องที่ตัดสินใจกันมาแล้วในพื้นที่เป็นไปเพื่อประโยชน์ทางราชการ และประโยชน์ของพี่น้องประชาชนในพื้นที่ ซึ่งเป็นเรื่องปกติที่ข้าราชการต้องโยกย้าย และพร้อมรับการเปลี่ยนแปลง โดยกรณีของนายแพทย์สุภัทร มีที่มาจากตําแหน่งผู้อํานวยการโรงพยาบาลสะบ้าย้อยว่างลง และไม่มีผู้ปฏิบัติหน้าที่ผู้อํานวยการตั้งแต่วันที่ 15 ธันวาคม 2565 จังหวัดสงขลาจึงต้องสรรหาผู้บริหารไปดํารงตําแหน่งผู้อํานวยการ เมื่อเปิดรับสมัครแล้วไม่มีผู้สมัคร ผู้บริหารในพื้นที่จึงต้องคัดเลือกมา แต่หากไม่สบายใจก็สามารถใช้กระบวนการปกติในการร้องเรียนตามระบบระเบียบที่มีอยู่
สําหรับ นายแพทย์หมัด หีมเหม ที่เข้าไปรับตําแหน่งผู้อํานวยการแทนนายแพทย์สุภัทร เป็นคนดีมีความสามารถ และพร้อมที่จะปฏิบัติหน้าที่ เนื่องจากเป็นคนพื้นที่ ทํางานในพื้นที่มายาวนานกว่า 20 ปี มีความเข้าใจบริบทขององค์กร และทําหน้าที่รองผู้อํานวยการโรงพยาบาลมาโดยตลอด
********************************************* 9 กุมภาพันธ์ 2566
รัฐบาลไทย-ข่าวทำเนียบรัฐบาล-องคมนตรี ติดตามการพัฒนางานโรงพยาบาลสมเด็จพระยุพราชบ้านดุง จังหวัดอุดรธานี
วันพฤหัสบดีที่ 9 กุมภาพันธ์ 2566
องคมนตรี ติดตามการพัฒนางานโรงพยาบาลสมเด็จพระยุพราชบ้านดุง จังหวัดอุดรธานี
องคมนตรี ลงพื้นที่ตรวจเยี่ยมโรงพยาบาลสมเด็จพระยุพราชบ้านดุง จังหวัดอุดรธานี ติดตามความก้าวหน้าโครงการ “สุขภาวะดี ทําดีเพื่อน้อง” นําภาคีเครือข่ายออกคัดกรองและจัดกิจกรรมส่งเสริมสุขภาพเชิงรุกในชุมชนและโรงเรียน สร้างความเข้มแข็งด้านสุขภาพให้กับคนในชุมชน
องคมนตรี ลงพื้นที่ตรวจเยี่ยมโรงพยาบาลสมเด็จพระยุพราชบ้านดุง จังหวัดอุดรธานี ติดตามความก้าวหน้าโครงการ “สุขภาวะดี ทําดีเพื่อน้อง” นําภาคีเครือข่ายออกคัดกรองและจัดกิจกรรมส่งเสริมสุขภาพเชิงรุกในชุมชนและโรงเรียน สร้างความเข้มแข็งด้านสุขภาพให้กับคนในชุมชนอย่างยั่งยืน
วันนี้ (9 กุมภาพันธ์ 2566) ณ โรงพยาบาลสมเด็จพระยุพราชบ้านดุง จังหวัดอุดรธานี นายพลากร สุวรรณรัฐ องคมนตรี ในฐานะรองประธานกรรมการมูลนิธิโรงพยาบาลสมเด็จพระยุพราช พร้อมด้วย นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข นายแพทย์ทวีศิลป์ วิษณุโยธิน รองปลัดกระทรวงสาธารณสุขคณะผู้บริหาร และหน่วยงานที่เกี่ยวข้อง ลงพื้นที่ตรวจเยี่ยมและติดตามความก้าวหน้า โครงการ “สุขภาวะดี ทําดีเพื่อน้อง” โรงพยาบาลสมเด็จพระยุพราชบ้านดุง จังหวัดอุดรธานี และมอบประกาศเกียรติคุณผู้ทําคุณประโยชน์ให้แก่มูลนิธิโรงพยาบาลสมเด็จพระยุพราช พร้อมมอบถุงของขวัญพระราชทานให้กับผู้ป่วย และให้กําลังใจบุคลากรผู้ปฏิบัติงาน
นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข กล่าวว่า โรงพยาบาลสมเด็จพระยุพราชบ้านดุง ได้น้อมนําพระราโชบาย พระบาทสมเด็จพระเจ้าอยู่หัว ในการนําโรงพยาบาลสมเด็จพระยุพราชออกนอกรั้วโรงพยาบาลเพื่อประชาชน นําความรู้ความสามารถด้านสาธารณสุขไปทําประโยชน์กับสังคม โดยจัดทําโครงการ “สุขภาวะดี ทําดีเพื่อน้อง” ที่หมู่บ้านนาดี ตําบลนาคํา เนื่องจากเป็นพื้นที่ห่างไกล ชุมชนและโรงเรียนยังต้องได้รับการพัฒนาและการดูแลด้านสาธารณสุขอย่างต่อเนื่อง เริ่มดําเนินการตั้งแต่วันที่ 11 กุมภาพันธ์ 2565 ที่ผ่านมา ได้รับความร่วมมือจากภาคีเครือข่าย ทั้งภาครัฐ ภาคเอกชน และคนในชุมชน โดยการดําเนินงานในชุมชน ได้จัดสร้างอาคารเรียนรู้ด้านการส่งเสริมสุขภาพของชุมชนจากเงินบริจาค มีพื้นที่ใช้สอย 72 ตารางเมตร เป็นสถานที่สําหรับใช้ในการจัดกิจกรรมออกกําลังกาย และกิจกรรมส่งเสริมความรู้ด้านสุขภาพอื่น ๆ อาทิ การปลูกผักปลอดสารพิษ การป้องกันภาวะกลั้นปัสสาวะไม่อยู่ในผู้สูงอายุ เป็นต้น และออกคัดกรองโรคเบาหวานและโรคความดันโลหิตสูงให้กับคนในชุมชนที่มีอายุตั้งแต่ 35 ปีขึ้นไป จํานวน 235 คน พบเป็นกลุ่มดี 174 คน กลุ่มเสี่ยง 21 คน และกลุ่มป่วย 40 คน โดยกลุ่มดีและกลุ่มเสี่ยง จะใช้วิธีการดูแลด้วยเทคนิคยา 9 เม็ด และเทคนิคการดูแลพฤติกรรมและจิตสังคม (BPSC : Behavioral and Psychosocial Care) ส่วนกลุ่มป่วย ได้นํากิจกรรม DM HT Remission โดยปรับพฤติกรรมอย่างเข้มงวดมาใช้ในการการคุมระดับน้ําตาลในเลือดให้ลงมาอยู่ในเกณฑ์ปกติ
ส่วนการดําเนินงานในโรงเรียน มีการจัดกิจกรรมการเรียนรู้ให้กับนักเรียน 8 ฐาน ได้แก่ 1.การจัดการขยะ โดยใช้แนวทาง GREEN & CLEAN Hospital 2.การตรวจคัดกรองสายตา ซึ่งพบว่าปกติทุกคน 3.การป้องกันการจมน้ํา 4.การดูแลสุขภาพฟันและช่องปาก 5.การช่วยฟื้นคืนชีพขั้นพื้นฐาน (CPR) 6.การปฐมพยาบาลเบื้องต้น และการป้องกันโรคมือ เท้า ปาก 7.การปลูกผักสวนครัวและพืชสมุนไพร และ 8.ส่งเสริมการออกกําลังกายนอกจากนี้ โรงพยาบาลยังมีแผนการส่งเสริมให้ประชาชนทุกกลุ่มวัยมีสุขภาพที่ดีอย่างต่อเนื่อง เพื่อสร้างความเข้มแข็งด้านสุขภาพให้กับคนในชุมชนอย่างยั่งยืน
******************** 9 กุมภาพันธ์ 2566
รัฐบาลไทย-ข่าวทำเนียบรัฐบาล-สธ.จัดส่งทีมแพทย์ร่วมปฏิบัติการกู้ภัยแผ่นดินไหวประเทศตุรกี
วันพฤหัสบดีที่ 9 กุมภาพันธ์ 2566
สธ.จัดส่งทีมแพทย์ร่วมปฏิบัติการกู้ภัยแผ่นดินไหวประเทศตุรกี
กระทรวงสาธารณสุข จัดทีมบุคลากรทางการแพทย์เข้าร่วมทีมค้นหากู้ภัยเหตุแผ่นดินไหวในประเทศตุรกี เตรียมเดินทางค่ํานี้ พร้อมสนับสนุนอุปกรณ์และเวชภัณฑ์ทางการแพทย์ที่จําเป็นและเหมาะสมภายใน 1 สัปดาห์ และเตรียมพร้อมทีม Thailand EMT สนับสนุนตามความต้องการ
วันนี้ (9 กุมภาพันธ์ 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงเหตุการณ์แผ่นดินไหวที่ประเทศตุรกีและซีเรีย ทําให้มีผู้ได้รับบาดเจ็บและเสียชีวิตจํานวนมาก ว่า ได้รับข้อสั่งการจาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เรื่องนายกรัฐมนตรี มีดําริผ่านกระทรวงต่างประเทศ ในการให้ความช่วยเหลือด้านมนุษยธรรมและการแพทย์ต่อเหตุการณ์ดังกล่าว กระทรวงสาธารณสุข โดยกองสาธารณสุขฉุกเฉิน สํานักงานปลัดกระทรวงสาธารณสุข กองควบคุมโรคและภัยสุขภาพในภาวะฉุกเฉิน กรมควบคุมโรค และกรมการแพทย์ จึงประชุมหารือร่วมกับกรมยุโรป กระทรวงการต่างประเทศ และหน่วยงานที่เกี่ยวข้อง ถึงสถานการณ์และความช่วยเหลือ พบว่า ประเทศตุรกีมีพื้นที่ที่ได้รับความเสียหายเป็นวงกว้างมีการประกาศเขตภัยพิบัติ 10 จังหวัด ส่วนประเทศซีเรียได้รับผลกระทบวงกว้างเช่นกัน ภาพรวมประชากรได้รับบาดเจ็บมากกว่า 20,000 ราย และอยู่ระหว่างค้นหาผู้ติดอยู่ในซากตึก โดยอุณหภูมิ ในพื้นที่ประมาณ -10 องศาเซลเซียส
สําหรับการพิจารณาสนับสนุนความช่วยเหลือเบื้องต้น จะแบ่งเป็น 4 ส่วน ได้แก่ 1. การส่งทีม Urban Search and Rescue (USAR) หรือทีมค้นหากู้ภัย โดยกรมป้องกันและบรรเทาสาธารณภัยรับดําเนินการ ซึ่งจะมีบุคลากรแพทย์ พยาบาลกู้ชีพ และเวชกิจฉุกเฉิน ของกรมการแพทย์ จํานวน 3 คนเข้าร่วมทีม ออกเดินทางในช่วงค่ําวันนี้2.การสนับสนุนครุภัณฑ์และเวชภัณฑ์ ซึ่งสถานทูตตุรกีได้ส่งรายการเวชภัณฑ์ทางการแพทย์ที่ต้องการมา 215 รายการ กระทรวงสาธารณสุขได้พิจารณาสนับสนุนอุปกรณ์การแพทย์ที่จําเป็นและเหมาะสมต่อสถานการณ์แผ่นดินไหวในวงเงิน 5-6 ล้านบาท อยู่ระหว่างดําเนินการ คาดว่าใช้เวลาไม่เกิน 1 สัปดาห์ ส่วนประเทศซีเรียไม่มีสถานทูตไทย การดําเนินการขอให้พิจารณาผ่านสถานทูตไทยณ กรุงเตหะราน ประเทศอิหร่าน
3.การสนับสนุนทีมแพทย์เบื้องต้น โดยทีมแพทย์ทหารจัดส่งทีม MERT (Medical Emergency Response Team) ประมาณ 25 นาย ไปปฏิบัติการ และ 4.กระทรวงสาธารณสุข จะเตรียมความพร้อมทีม Thailand EMT (Emergency Medical Team) ซึ่งเป็นทีมปฏิบัติการทางการแพทย์ด้านภัยพิบัติที่ผ่านการอบรมและขึ้นทะเบียนกับองค์การอนามัยโลก อยู่ระหว่างการระดมทีม สรุปแผนและแนวทางการปฏิบัติ มีจํานวน 32 คน เป็นสหวิชาชีพ ทั้งแพทย์ พยาบาลกู้ชีพ นักวิชาการสาธารณสุข เวชกิจฉุกเฉิน เทคนิคการแพทย์ วิศวกร บุคลากรอื่นๆ โดยจะมีการประชุมพรุ่งนี้ และจะประสานกับกระทรวงกลาโหม ว่าทีมแพทย์ทหารที่เดินทางไปแล้วต้องการทีมสนับสนุนเพิ่มเติมหรือผลัดเปลี่ยนหรือไม่ โดยกรมการแพทย์ เป็นผู้ประสานหลัก
"การไปปฏิบัติการช่วยเหลือในครั้งนี้มีข้อจํากัดหลายประการ ทั้งเรื่องอุณหภูมิที่ต่ําถึง - 10 องศาเซลเซียส ภาษา ศาสนา และวัฒนธรรม รวมถึงการเกิด After Shock จึงเน้นย้ําให้บุคลากรที่จะเดินทางไปให้ความช่วยเหลือระมัดระวังอย่างเต็มที่ ดูแลความปลอดภัยทั้งของ ตนเองและผู้ประสบภัย" นพ.โอภาสกล่าว
************************* 9 กุมภาพันธ์ 2566
รัฐบาลไทย-ข่าวทำเนียบรัฐบาล-ทูตซาอุดีอาระเบียเข้าพบ รมว.อว. แลกเปลี่ยนข้อคิดเห็นในการส่งเสริมความร่วมมือด้านอุดมศึกษา วิทยาศาสตร์ วิจัยและนวัตกรรม
วันพฤหัสบดีที่ 9 กุมภาพันธ์ 2566
ทูตซาอุดีอาระเบียเข้าพบ รมว.อว. แลกเปลี่ยนข้อคิดเห็นในการส่งเสริมความร่วมมือด้านอุดมศึกษา วิทยาศาสตร์ วิจัยและนวัตกรรม
ทูตซาอุดีอาระเบียเข้าพบ รมว.อว. แลกเปลี่ยนข้อคิดเห็นในการส่งเสริมความร่วมมือด้านอุดมศึกษา วิทยาศาสตร์ วิจัยและนวัตกรรม
กระทรวงการอุดมศึกษา วิทยาศาสตร์ วิจัยและนวัตกรรม (อว. )เร่งสานสัมพันธ์และผลักดันความเร่งมือด้านการปฏิรูปการอุดมศึกษา วิทยาศาสตร์ วิจัยและนวัตกรรม (อววน.)กับราชอาณาจักรซาอุดีอาระเบียในเชิงรุก โดยศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวง อว. และศ.ดร.นพ.สิริฤกษ์ ทรงศิวิไลปลัดกระทรวง อว. ได้มีการประชุมหารือร่วมกันและเป็นเจ้าภาพเลี้ยงอาหารกลางวันต้อนรับนายอับดุลเราะห์มาน บิน อับดุลอะซีซ อัลซุฮัยบานี (H.E. Mr. Abdulrahman A. Alsuhaibani)เอกอัครราชทูตวิสามัญผู้มีอํานาจเต็มแห่งราชอาณาจักรซาอุดีอาระเบียประจําประเทศไทยในโอกาสการเข้ารับตําแหน่งใหม่ เมื่อวันที่ 25 มกราคม 2566
ทั้งสองฝ่ายได้แลกเปลี่ยนข้อคิดเห็นในการส่งเสริมความร่วมมือด้านอุดมศึกษา วิทยาศาสตร์ วิจัยและนวัตกรรมของทั้งสองประเทศให้มีความเข้มแข็งยิ่งขึ้น โดยกระทรวง อว. ได้เชิญให้เอกอัครราชทูตซาอุดีอาระเบีย เข้าเยี่ยมชมมหาวิทยาลัยและสถาบันวิจัยในสังกัดกระทรวง อว. ในภาคเหนือและภาคใต้ เพื่อให้ได้รับทราบข้อมูลที่ชัดเจนและนําไปเผยแพร่ประชาสัมพันธ์ เชิญชวนให้สถาบันอุดมศึกษา หน่วยงานวิจัย และภาคเอกชนของประเทศซาอุดีอาระเบียมาขยายความร่วมมือกับหน่วยงานไทยต่อไป
ในโอกาสนี้ เอกอัครราชทูตซาอุดีอาระเบียได้แสดงความขอบคุณและตอบรับที่จะไปลงพื้นที่ตามคําเชิญของรัฐมนตรีว่าการกระทรวง อว. และยังได้เรียนเชิญรัฐมนตรีว่าการกระทรวง อว. ให้นําคณะผู้บริหารกระทรวง อว. เดินทางไปเยี่ยมชมสถาบัน อุดมศึกษาและหน่วยงานของซาอุดีอาระเบียเช่นเดียวกัน เพื่อตอกย้ําถึงสายสัมพันธ์ของทั้งสองประเทศให้แน่นแฟ้นยิ่งขึ้น